Елтаңбасы жаңартуға байқау жарияланады
"Елтаңбасы жаңартуға байқау жарияланады" | "https://abai.kz/post/181341"
TITLE: Елтаңбасы жаңартуға байқау жарияланады
URL: https://abai.kz/post/181341
META: "Елтаңбасы жаңартуға байқау жарияланады" | "https://abai.kz/post/181341"
DATE: 15.03.2024
AUTHOR(s): Abai.kz
TOTAL WORDS: 141
TEXT: Мемлекет басшысы Қасым-Жомарт Тоқаевтың төрағалығымен Ұлттық құрылтайдың үшінші отырысы өтіп жатыр. Құрылтай кезінде президент Елтаңбаға қатысты сыни пікірлер айтылатынын ескеріп, Қазақстанның жаңа Елтаңбасының жобасын жасауға ашық байқау жарияланатынын хабарлады. “Біздің Көк туымызда мін жоқ. Онда еліміздің бірегей болмысы нақты бейнеленген. Әнұранымыз да нағыз ұлттық рухты паш етеді. Қазақтың әнұраны әлемнің әр түкпірінде шырқалып жүр. Жаңа жылды жақындарымыздың ортасында әнұранмен қарсы алу жақсы дәстүрге айналды. Бір сөзбен айтсақ, әнұранымыздың сөзі де, әуені де халықтың жүрегіне әбден орныққан. Ал Елтаңбамызға қатысты сыни пікірлер айтылып қалады. Оны Кеңес заманындағы Гербке ұқсатып жатады. Тым эклектикалық, күрделі дейді. Мұндай ойды ел ісіне бей-жай қарамайтын белсенді азаматтар ғана емес, мамандар да айтып жүр. Орынды пайымдар ескерусіз қалмауы керек. Ортақ келісімге келген жағдайда арнаулы комиссия құруға болады. Бұл комиссия мәселені жан-жақты қарастырып, қоғамдық талқылау өткізеді. Сосын Қазақстанның жаңа Елтаңбасының жобасын жасауға ашық байқау жарияланады", – деді президент. Abai.kz
